Pedimen

Pedimen ialah satu bentuk tebeng layar dalam seni bina klasik, biasanya berbentuk segi tiga. Pedimen diletakkan di atas bahagian mendatar kornis (birai hias), atau entablatur kalau disokong dengan tiang.Summerson, 130 Dalam seni bina purba, pedimen segi tiga yang lebar dan rendah (sudut sisi 12.5° ke 16°) biasa membentuk elemen teratas dalam serambi anjung kuil Yunani, stail yang terus digunakan dalam kuil-kuil Rom. Namun pedimen yang besar jarang didapati pada jenis-jenis binaan lain sebelum seni bina Renaissance.Summerson, 28 Untuk reka bentuk bersimetri, ia memberikan titik pusat dan sering digunakan untuk menambahkan kemegahan pada pintu masuk.

Kornis mengelilingi bahagian atas dan bawah pedimen; bahagian senget biasanya dipanggil "kornis sadak".Or "slanting cornice" by Lawrence, xxx & xxxi Bahagian segi tiga di dalam pedimen dipanggil timpanum dan biasanya dihiaskan dengan arca yang berdiri sendiri atau sebagai ukiran timbul.  Timpanum juga boleh diletakkan inskripsi, atau pada zaman moden, sebuah jam.

Bentuk-bentuk utama pedimen ialah pedimen "bersegmen", "melengkung", atau "gerbang". Dalam pedimen "bersegmen", segi tiga garis lurus di atas digantikan dengan lengkungan yang nampak seperti segmen bulatan. Pedimen patah mempunyai tempat kosong pada titik tertinggi kornis.Summerson, 130 Pedimen terbuka mempunyai tempat kosong di kornis di sepanjang tapanya. Kedua-dua pedimen segi tiga dan bersegmen juga boleh ada versi yang "patah" dan "terbuka".Summerson, 130 

Pedimen boleh dilihat di bangunan Yunani purba bermula dari sekitar 580 SM, seperti di Kuil Artemis di Corfu dari zaman arkaik, mungkin antara yang pertama memilikinya.Lawrence, 113-114  Pedimen menjadi popular semula semasa zaman Renaissance dan banyak digunakan dalam pelbagai gaya seni bina seperti Barok, Neoklasik, dan Beaux-Arts, yang menykai reka bentuk bersegmen.

Nota

 Rujukan 

 Furman, Adam Nathaniel , "Seven broken pediments", 14 Julai 2014, blog The RIBA Journal

Lawrence, A. W., Greek Architecture, 1957, Penguin, Pelican history of art
 .
 Summerson, John, The Classical Language of Architecture, edisi 1980, siri World of Art Thames and Hudson, 
Yarwood, Doreen, The Architecture of Europe, 1987 (eds. pertama. 1974), Spring Books, 

Kategori:Unsur seni bina Rom Purba
Kategori:Unsur seni bina
Kategori:Tiang dan entablatur